भंवरी देवी हत्याकांड में आरोपी इंदिरा विश्नोई को राजस्थान एटीएस ने मध्य प्रदेश से किया गिरफ्तार  
2011 में भंवरी देवी की हुई थी हत्या
इस मामले में अब तक 16 आरोपी हो चुके हैं गिरफ्तार
एक पूर्व मंत्री और एक पूर्व विधायक भी आरोपियों में शामिल
राजस्थान के बहुचर्चित भंवरी देवी हत्याकांड में मुख्य आरोपी  इंदिरा विश्नोई को राजस्थान पुलिस की एटीएस ने गिरफ्तार कर लिया गया है. इंदिरा विश्वनोई पर 5 लाख का इनाम भी रखा गया था. मिली जानकारी के मुताबिक इंदिरा विश्वनोई मध्य प्रदेश के जिले देवास में नर्मदा नदी के किनारे ठिकाना बनाकर रह रही थी. इंदिरा को एक समर्थक ने अपने यहां पनाह दे रखी थी. वह एक सामान्य महिला के रूप में जीवन बिता रही थी. जानकारी के अनुसार इंदिरा न तो फोन का प्रयोग कर रही थी और न ही एटीएम का. गिरफ्तारी के बाद उसे आज जोधपुर में सीबीआई को सौंप दिया जाएगा. आपको बता दें कि इस मामले में एक पूर्व मंत्री और एक विधायक सहित 16 आरोपी जेल में है.